b'\n_START_ARTICLE_\nThe Jersey Girls\n_START_PARAGRAPH_\nThe Jersey Girls er kallenavnet for fire enker som mistet sine ektemenn under terrorangrepene p\xc3\xa5 World Trade Center i New York den 11. september 2001. _NEWLINE_Alle de fire kvinnene, Kristen Breitweiser, Patty Casazza, Lorie Van Auken og Mindy Kleinberg, er bosatt i New Jersey. De har kjempet for at Kongressen skulle opprette en granskningskommisjon som skulle unders\xc3\xb8ke angrepene.\n_START_SECTION_\nSkepsis mot offisiell rapport\n_START_PARAGRAPH_\nDa kommisjonen avleverte sin endelig rapport, mente enkene den var mangefull, og at den for eksempel ikke hadde unders\xc3\xb8kt terroristenes forbindelser til pakistansk etterretning. I tillegg mener enkene at den granskningskommisjonen verken er uavhengig eller upartisk siden den blant annet er utnevnt og godkjent av president George W. Bush.  _NEWLINE_De ikke har satt frem p\xc3\xa5stander om medvirkning fra amerikanske myndigheter i terrorangrepene, kun at de samme myndighetenes inkompetanse for\xc3\xa5rsaket dem. I motsetning til 9/11 Truth-bevegelsen, st\xc3\xb8ttes ogs\xc3\xa5 deres synspunkter offisielt fra akt\xc3\xb8rer i amerikansk venstreside. Her har for eksempel Noam Chomsky erkl\xc3\xa6rt sin st\xc3\xb8tte til enkenes krav om at hemmeligstemplede dokumenter som vedr\xc3\xb8rer terrorangrepene 11. september 2001, m\xc3\xa5 frigis til offentligheten.\n_START_SECTION_\nMediedekning\n_START_PARAGRAPH_\nJersey-enkene ble intervjuet p\xc3\xa5 PBS-showet som kalles Now. En dokumentarfilm kalt 9/11: Press for Truth, ble utgitt 5. september 2006 med Jersey Girls.  Den kan sees p\xc3\xa5 Google video.'